钦定古今图书集成/理学汇编/学行典/第173卷 > 陈琛
## 钦定古今图书集成/理学汇编/学行典/第173卷 > 陈琛

按名山藏《儒林记》：“‘陈琛，字思献。资禀朗迈，于世无所
倚涉，闭门独学，不苟同众。举正德十三年进士，授刑
部主事，乞南户部榷淮安舟税。正额既足之后，大开
关门，恣商人来往，惟与宾客谈学赋诗而已。部尚书
责其弛慢，琛答尚书称：‘数罟洿池，若充类之尽。钞关
之设，不比御人之盗乎’？以便养’。转南京吏部考功郎”，
请告家居。嘉靖中，就家，起贵州按察佥事，调江西提
学佥事，并辞不赴。琛高洁散朗，其学得意在文辞之
外，酒杯诗兴常自放山砠水涯闲，有喟然与点之意。
张襄惠公称其人曰：“有避世之深心，而非玩世；无道
学之门户，而有实学。”